
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2014 M. LAPKRIČIO 6 D. SPRENDIMO NR. T-337 „DĖL SPORTININKŲ IR JŲ TRENERIŲ MATERIALINIO SKATINIMO“ PAKEITIMO

2024 m.                           d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, Lietuvos Respublikos sporto įstatymo 8 straipsnio 1 dalies 3 punktu, Šiaulių miesto savivaldybės taryba nusprendžia:
. Pakeisti Šiaulių miesto savivaldybės premijų sportininkams ir jų treneriams už sporto laimėjimus dydžių sąrašą, patvirtintą Šiaulių miesto savivaldybės tarybos 2014 m. lapkričio 6 d. sprendimo Nr. T-337 „Dėl sportininkų ir jų trenerių materialinio skatinimo“ 1.1 papunkčiu (toliau – Sąrašas): 
. Pakeisti Sąrašo 1.8 papunktį ir jį išdėstyti taip:
„. Sportininkams, dalyvavusiems Europos čempionato, Europos neįgaliųjų čempionato, Europos sporto žaidynių, Europos jaunimo olimpinio festivalio ir Europos taurės varžybose, nustatytas premijos dydis dauginamas iš atitinkamo koeficiento pagal dalyvių arba komandų ir valstybių skaičių varžybose (rungtyje):
. kai dalyvauja 15 ir daugiau dalyvių (komandų) iš 15 ir daugiau valstybių, taikomas koeficientas 1,0;
. kai dalyvauja 11–14 dalyvių (komandų) iš 11 ir daugiau valstybių, taikomas koeficientas 0,7; 
. kai dalyvauja 8–10 dalyvių (komandos) iš 8 ir daugiau valstybių, taikomas koeficientas 0,5.“ 
. Pakeisti Sąrašo 1.9 papunktį ir jį išdėstyti taip:
„. Sportininkams, dalyvavusiems pasaulio čempionato, pasaulio neįgaliųjų čempionato, pasaulio neįgaliųjų žaidynių, jaunimo olimpinių žaidynių, pasaulio taurės ir universiados varžybose, nustatytas premijos dydis dauginamas iš atitinkamo koeficiento pagal dalyvių arba komandų ir valstybių skaičių varžybose (rungtyje):
. kai dalyvauja 28 ir daugiau dalyvių (komandų) iš 28 ir daugiau valstybių, taikomas koeficientas 1,0;
. kai dalyvauja 22–27 dalyviai (komandos) iš 22 ir daugiau valstybių, taikomas koeficientas 0,7;
. kai dalyvauja 16–21 dalyvis (komanda) iš 16 ir daugiau valstybių, taikomas koeficientas 0,5.“
. Pakeisti Šiaulių miesto savivaldybės premijų sportininkams ir jų treneriams už sporto laimėjimus skyrimo ir mokėjimo tvarkos aprašo, patvirtinto Šiaulių miesto savivaldybės tarybos 2014 m. lapkričio 6 d. sprendimo Nr. T-337 „Dėl sportininkų ir jų trenerių materialinio skatinimo“ 1.2 papunkčiu, 4 punktą ir jį išdėstyti taip:
„. Premijos skiriamos sportininkams, kurie atstovauja Šiaulių miestui Lietuvos čempionatuose, taurės varžybose ne trumpiau kaip 2 metų sportiniuose sezonuose, už sporto laimėjimus šiose tarptautinėse ir šalies varžybose:
. olimpinėse / paralimpinėse / kurčiųjų žaidynėse sportininkams ir jų treneriams, užėmusiems 1–24 vietas, ir dalyviams;
. pasaulio / pasaulio neįgaliųjų čempionate sportininkams ir jų treneriams, užėmusiems 1–16 vietas; 
. universiadoje / jaunimo olimpinėse žaidynėse / pasaulio neįgaliųjų žaidynėse sportininkams ir jų treneriams, užėmusiems 1–6 vietas;
. pasaulio taurės varžybose sportininkams ir jų treneriams, užėmusiems 1–4 vietas;
. Europos / Europos neįgaliųjų čempionate sportininkams ir jų treneriams, užėmusiems 1–16 vietas;
. Europos sporto žaidynėse / Europos jaunimo olimpiniame festivalyje / Europos taurės varžybose sportininkams ir jų treneriams, užėmusiems 1–3 vietas.“

